
21.  sjednice Vijeća Gradske četvrti Brezovica održane 31. siječnja 2023., u sjedištu Gradske četvrti Brezovica, Brezovička cesta 100, mala dvorana s početkom u 17,30 sati.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Vladimir Iviček, Srećko Tatar, Nenad Žugaj, Marina Pucević, Ivica Mavračić, Zdravko Harmicar, Ivica Kovačić, Zlatko Katulić i Irena Borovina.
Nazočni djelatnici Gradskog ureda za mjesnu samoupravu, civilnu zaštitu i sigurnost: Petar Vukelić i Kamelia Antonia Pelikon.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne.
Predsjednik konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku 20. sjednice  Vijeća Gradske četvrti Brezovica.
S obzirom na to  da se nitko ne javlja za riječ, zapisnik daje na usvajanje.
Jednoglasno (11“za“) usvojen je zapisnik 20. sjednice.

Predsjednik konstatira da su članovi Vijeća primili prijedlog dnevnog reda i materijale. Pita  ima li još prijedloga za dopunu.
S obzirom na to da nema drugih prijedloga, daje prijedlog dnevnog reda na usvajanje.
Vijeće je jednoglasno (11“za“) usvojilo 

                                           DNEVNI RED:
1. Prijedlog Financijskog plana Gradske četvrti Brezovica za 2023.
2. Rasprava o donošenju plana komunalnih aktivnosti Gradske četvrti Brezovica u 2023.
3. Prijedlog Izvješća o radu Vijeća Gradske četvrti Brezovica za 2022.
4. Prijedlog Programa rada Vijeća Gradske četvrti Brezovica za 2023.
5. Prijedlog Zaključka o prijedlogu trase prometovanja autobusnih linija 159 Savski most – Strmec Odranski i 163 Savski most-Donji Trpuci-Gornji Trpuci
6. Prijedlog Zaključka o potrebi uspostave pješačkog prijelaza kod crkve „Uznesenja Blažene Djevice Marije“ u Golobreškoj ulici
7. Prijedlog Zaključka o potrebi osiguravanja prostora za potrebe lokalne zajednice u Odranskom Obrežu
8. Pitanja, prijedlozi i obavijesti
- Informacija – prometnica prema DV (USA škola)
- Informacija – katastarska izmjera Horvati i Starjak
- Informacija – zakonska regulativa za izdvajanje
- Informacija – natječaj Hrvatske Lutrije
- Informacija – informacija HGK
Ad 1) Prijedlog Financijskog plana Gradske četvrti Brezovica za 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Tomislav Cavrić govori da je financijski plan izražen u eurima i da odluka o financiranju mjesne samouprave nepovoljna za Gradsku četvrt Brezovica i Gradsku četvrt Sesvete.
Petar Vukelić obavještava prisutne da je Odluka stavljena u materijale za sjednicu te ih poziva da ju iščitaju.
Nakon rasprave, Vijeće je jednoglasno (11”za”) donijelo Financijski plan Gradske četvrti Brezovica za 2023., koja je sastavni dio ovoga zapisnika.

Ad 2) Rasprava o donošenju plana komunalnih aktivnosti Gradske četvrti Brezovica u 2023.
Predsjednik Vijeća obavještava prisutne da je trenutno u Planu uvršteno sve aktivnosti koje su predložene te da razmotre navedene stavke koje da se na kraju uvrste u Plan komunalnih aktivnosti Gradske četvrti Brezovica za 2023., koji se donosi na  22. sjednici Vijeća koja se treba održati 03. veljače 2023.
Petar Vukelić obavještava prisutne da 50% sredstava u Planu komunalnih aktivnosti treba biti osigurano na održavanju.
Marina Pucević ima upit glede sanacije terena u NK Dinamo Obrež, Krčevina 7, da hoće li navedeno biti uvršteno u Plan komunalnih aktivnosti Gradske četvrti Brezovica za 2023. Vijećnici su se izjasnili da bi bilo dobro da na sljedećoj sjednici prisustvuje predsjednik Vijeća Mjesnog odbora Odranski Obrež i predsjednik NK Dinamo Obrež te da tada razgovaraju o navedenoj tematici.

Ad 3) Prijedlog Izvješća o radu Vijeća Gradske četvrti Brezovica za 2022.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (11”za”) donijelo

IZVJEŠĆE O RADU
 VIJEĆA GRADSKE ČETVRTI BREZOVICA
 ZA 2022. GODINU

U V O D

            Vijeće Gradske četvrti Brezovica ima 11 članova. Prava i obveze Vijeća regulirana su  Statutom Grada Zagreba, Pravilima Gradske četvrti Brezovica i drugim propisima. 
Vijeće je svoj rad usmjerilo uglavnom na problematiku održavanja i izgradnje komunalne infrastrukture: javnoprometnih površina i objekata, vodoopskrbe i odvodnje otpadnih voda te uređivanje i opremanje igrališta i zelenih površina, prostora mjesne samouprave, objekata javnih sadržaja, vodeći pritom računa o prioritetima i ravnomjernoj zastupljenosti svih naselja u Gradskoj četvrti Brezovica.

           Sjednice Vijeća

           Prisutnost članova Vijeća sjednicama bila je u prosjeku 9,46  od 11 članova Vijeća, odnosno 86,71 %. Ukupno je obrađeno 92 točke dnevnog reda što prosječno iznosi 7,08 točaka po sjednici, a  4 točke dnevnog reda uvrštene su na samoj sjednici.	
Sjednice Vijeća ukupno su trajale 928 minuta što je prosječno 71,38 minuta po sjednici.
Rezultat rada Vijeća na sjednicama jest donošenje odgovarajućih akata po svakoj točci dnevnog reda.
Vijeće Gradske četvrti Brezovica ukupno je donijelo 72 akta.

Kvaliteta odlučivanja na sjednicama Vijeća ovisi o broju učesnika u raspravi po pojedinoj točci dnevnog rada, te o dosegnutoj većini glasova potrebnih za zaključenje pojedine točke dnevnog reda.

U raspravi po pojedinoj točci dnevnog reda prosječno su sudjelovala 4 člana Vijeća.

Većina točaka dnevnog reda usvojena je većinom glasova.
		   
                 
Izvješće o radu predsjednika Vijeća

     Dužnosti predsjednika Vijeća definirane su člankom 84. Statuta Grada Zagreba te Pravilima Gradske četvrti Brezovica (članak 22. Pravila Gradske četvrti Brezovica).
     Predsjednik je redovito sazivao sjednice Vijeća, koordinacije sa predsjednicima vijeća mjesnih odbora, obilazio Gradsku četvrt, prisustvovao sjednicama Gradske skupštine, koordinacijama Gradonačelnika i predsjednika Gradske skupštine te kontaktirao  i održavao sastanke s gradskim upravnim tijelima, podružnicama Zagrebačkog holding i tvrtkama u vlasništvu Grada Zagreba vezano za potrebe Gradske četvrti Brezovica. 
     Predsjednik je surađivao s članovima Vijeća na rješavanju problema Gradske četvrti. 
     Prisustvovao je sastancima koje je organizirao Gradski ured za mjesnu samoupravu, civilnu zaštitu i sigurnost drugi gradski uredi i Zagrebački holding.
     Organizirao je sastanke važne za rješavanje problema građana, grupe građana ili cijele Gradske četvrti.
     Predsjednik je primao građane utorkom u 17,00 sati.

Izvješće o radu potpredsjednika Vijeća

     Dužnosti potpredsjednika Vijeća definirane su člankom – 23. Pravila Gradske četvrti Brezovica.
     Potpredsjednik Vijeća pomagao je predsjedniku Vijeća u obavljanju poslova od važnosti za Gradsku četvrt, obilazio Četvrt i gradilišta na području Gradske četvrti.

Izvješće o radu članova Vijeća

     Dužnosti članova Vijeća definirane su člankom 85. Statuta Grada Zagreba te člankom 13. Pravila Gradske četvrti Brezovica.       
     Članovi vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja iz njegova djelokruga,, te sudjelovali u izlascima na teren i rješavanju problema građana.
     Sudjelovali su u kreiranju Plana komunalnih aktivnosti u 2023. te u kontroli provođenja Plana komunalnih aktivnosti u 2022.

T A B E L A R N I     P R E G L E D

Sjednice Vijeća 							Tabela 1.

	Opis obilježja

	

	
Broj održanih sjednica
	
13

	
Prosječan broj prisutnih članova Vijeća (po sjednici)
	
10,45

	Broj sjednica koje su odgađane  ili prekidane zbog nedovoljnog broja prisutnih članova Vijeća
	
0

	
Prosječno trajanje sjednica (min)
	
71,38

	
Broj točaka dnevnog reda (ukupno)
	
92

	Broj dopunskih točaka dnevog reda (uvrštenih u dnevni red na samoj sjednici ) 
	
4

	
Broj donijetih akata (ukupno)
	
72

	Broj akata Vijeća na koje su tražena izravna očitovanja gradskih ureda ili drugih subjekata
	
0

	
Broj akata Vijeća na koje su dobivena tražena očitovanja
	
0

	Broj vijećničkih pitanja i zahtjeva na koje su traženi pisani odgovori
	6


	
Broj vijećničkih pitanja na koja su dobiveni pisani odgovori
	6




Pregled prisutnosti članova Vijeća sjednicama Vijeća
	                       Tabela 2.
	Redni broj
sjednice Vijeća
	prisutni članovi
	odsutni članovi
	%
prisutnosti

	8
	10
	1
	90,9

	9
	10
	1
	90,9

	10
	10
	1
	90,9

	11
	9
	2
	81,8

	12
	10
	1
	90,9

	13
	10
	1
	90,9

	14
	7
	4
	63,6

	15
	11
	0
	100

	16
	9
	2
	81,8

	17
	9
	2
	81,8

	18
	9
	2
	81,8

	19
	11
	0
	100

	20
	 9
	2
	81,8

	UKUPNO:

	124
	19
	86,71

	
	
	
	





 Struktura akata Vijeća prema sadržaju 				        Tabela 3.

	Problematika na koju se akt sadržajno pretežno odnosi

	Broj akata


	Gradnja i održavanje komunalne infrastrukture(vodovod, odvodnja, plin, javna rasvjeta, ceste)
	
27

	
Regulacija prometa
	
2

	Komunalni red ( krupni otpad, divlje deponije, red na tržnicama, parkiranje na zelenim površinama i sl.)
	
1

	
Prostori MS ( gradnja, održavanje, upravljanje, korištenje)
	
4

	Prostorno uređenje i graditeljstvo ( prostorni planovi, bespravna gradnja…)
	
4

	Upravljanje gradskom imovinom ( zakup zemljišta i poslovnih prostora, korištenje i upravljanje javnim objektima…)
	
0

	
Radno vrijeme ugostiteljskih objekata
	
0

	
Gospodarstvo
	
2

	
Odgoj  i obrazovanje
	
0

	
Kultura
	
0

	
Šport
	
1

	
Imenovanje ulica
	
4

	Funkcioniranje Vijeća ( mandatna i poslovnička pitanja, program rada, izvještaji o radu i sl.)
	
12

	
Gradski prijevoz
	
3

	
Javne manifestacije
	
0

	
Ustrojstvo i funkcioniranje službe za MS
	
0

	
Rad gradskih upravnih tijela i službi
	
0

	
Ostalo
	
12





Struktura akata Vijeća prema predlagateljima (inicijatorima)    Tabela 4.

	Predlagatelj ( inicijator ) donošenja akta

	   Broj akata
     

	
Predsjednik Vijeća
	
60

	
Član ili članovi Vijeća
	
0

	
Radno tijelo Vijeća
	
0

	
Stručna služba gradonočelnika i gradski uredi
	
0

	
Vijeća mjesnih odbora
	
10

	
Političke stranke
	
0

	
Građani i udruge građana
	
2

	
Ostali
	
0



Z A K L J U Č A K 

Vijeće Gradske četvrti Brezovica ističe nezadovoljstvom visokim cijenama izvođenja radova Zagrebačkog holdinga. U zadnjem periodu uočena je učestalost prigovora predsjednika vijeća mjesnih odbora s područja Brezovice na izvođenje radova održavanja Zagrebačkih cesta. Vijeće Gradske četvrti Brezovica upozorava na usporenu izgradnju komunalne infrastrukture kroz Program građenja komunalne infrastrukture; na području Grada Zagreba nije izgrađen ni jedan nogostup. Kroz programe Vodoopskrbe i odvodnje d.o.o. nije napravljen ni jedan cjevovod u prošloj godini. Vijeće Gradske četvrti Brezovica upozorava na učestalost problema loše izrađene projektne dokumentacije za izgradnju nogostupa i pješačkih staza.
Vijeće Gradske četvrti Brezovica doprinijela je  poboljšanju uvjeta življenja građana no rad Vijeća bitno je otežan kriznom situacijom.

Ad 4) Prijedlog Programa rada Vijeća Gradske četvrti Brezovica za 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (11”za”) donijelo  

                                                        PROGRAM RADA 
                            VIJEĆA GRADSKE ČETVRTI BREZOVICA ZA 2023.

      I. Polazne osnove i okolnosti djelovanja
              Djelovanje Vijeća Gradske četvrti Brezovica  u 2023. godini u pretežitoj mjeri bit će određeno sljedećim determinirajućim okolnostima:
· i dalje iznimno velikim i naglašenim potrebama za bržom izgradnjom komunalne infrastrukture, a osobito vodoopskrbe i odvodnje, te  objekata javne namjene na području Četvrti;
· nastojanjima za uvrštenje što više potreba Četvrti u planove Vodoopskrbe i odvodnje d.o.o. u programme drugih gradskih ureda.

II. Zadaci, teme i aktivnosti te orjentacioni rokovi
Radi postizanja ovim Programom utvrđenih ciljeva, Vijeće će u 2023. godini, u orijentacijski naznačenim rokovima, raspravljati i donositi odgovarajuće akte, te poduzimati odgovarajuće mjere, naročito o sljedećim pitanjima:
1. Suradnja i koordinacija s vijećima mjesnih odbora  radi praćenja i kontrole realizacije  održavanja komunalne infrastrukture u Gradskoj četvrti Brezovica za 2023., donošenja Plana komunalnih aktivnosti Gradske četvrti Brezovica u 2023. te općenito suradnja Vijeća Gradske četvrti s vijećima mjesnih odbora, usklađivanje njihova rada s radom Vijeća (u kontinuitetu i prema potrebi);
2. Donošenje Plana komunalnih aktivnosti Gradske četvrti Brezovica u 2023. (siječanj-veljača) i Plana komunalnih aktivnosti Gradske četvrti Brezovica u 2024. (studeni-prosinac);
3. Davanje prijedloga i mišljenja na planove podružnica Zagrebačkog holdinga, Program građenja  komunalne infrastrukture u 2023., Program održavanja komunalne infrastrukture u 2023.;
4. Praćenje realizacije akcija iz Plana komunalnih aktivnosti u 2023. (nastojanje da se što više akcija realizira, a posebno poboljšanje realizacije izrade projektne dokumentacije, obzirom da se već sada pokazuje da  nedostatak projektne dokumentacije postaje najveći problem za realizaciju planiranih radova);
Nastojanje da  se izvedu kapitalni projekti: 
- izgradnja školske dvorane OŠ Stjepana Bencekovića, 
- izradi projektna dokumentacija i započne izgradnja nove područne škole u Donjem Dragonošcu
- izradi projektna dokumentacija i započne rješavanje imovinsko-pravnih odnosa za gradnju dječjeg vrtića u Brezovici (na zemljištu u sklopu USA škole)
- izradi projektna dokumentacija i započne rješavanje imovinsko-pravnih odnosa za gradnju dječjeg vrtića u Horvatima. 
5. Praćenje ostvarivanja planova projektiranja i izgradnje komunalnih vodnih građevina  na području Četvrti;
6. Nastojanje za realizacijom radova na području Četvrti u Programu gradnje objekata i uređaja komunalne infrastrukture na području Grada Zagreba u 2023. te Programu održavanja komunalne infrastrukture na području Grada Zagreba u 2023.;
7. Praćenje stanja komunalnog reda na području Četvrti, uz dostavu zapažanja i prijedloga Komunalnom redarstvu i drugim službama (po potrebi tijekom godine);
8. Angažiranje članova Vijeća Gradske četvrti te vijeća mjesnih odbora na praćenju stanja u pojedinim dijelovima Četvrti te praćenju izvođenja radova.(praćenje stanja i radova kontinuirano);
9. Donošenje akata koji proizlaze iz Statuta Grada Zagreba (Plan komunalnih aktivnosti, Financijski plan, Godišnji obračun, Izvješće o radu Vijeća, zaključci, očitovanja i mišljenja);
10. Davanje prijedloga i mišljenja vezano za ustroj i funkcioniranje mjesne samouprave;
11. Suradnja s udrugama i drugim ustanovama na području Četvrti;
12. Nastojanje da se u novi Prostorni plan Grada Zagreba uvrsti što više prijedloga Vijeća te nastojanje za žurno donošenje urbanističkih planova uređenja za neizgrađena građevinska područja na području Četvrti.

Ad 5) Prijedlog Zaključka o prijedlogu trase prometovanja autobusnih linija 159 Savski most – Strmec Odranski i 163 Savski most-Donji Trpuci-Gornji Trpuci
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je (8”za”, “2” suzdržana, “1” protiv) donijelo  

ZAKLJUČAK
o prijedlogu trase prometovanja autobusnih linija
159 Savski most – Strmec Odranski i 163 Savski most-Donji Trpuci-Gornji Trpuci



1. Na zamolbu Gradskog ureda za obnovu, izgradnju, prostorno uređenje, graditeljstvo, komunalne poslove i promet, Vijeće je ponovo razmotrilo trase prometovanja autobusnih linija 159 Savski most – Strmec Odranski te 163 Savski most-Donji Trpuci-Gornji Trpuci.
                 

2.   Vijeće nije suglasno s novim prijedlogom za prometovanje autobusnih linija 159 Savski most – Strmec Odranski i 163 Savski most-Donji Trpuci-Gornji Trpuci te traži da se žurno započne s prometovanjem navedenih autobusnih linija kako je Vijeće ranije predložilo, tj. da autobusna linija 159 Savski most-Strmec Odranski promijeni trasu kretanja na sljedeći način: Savski most-Ulica Luje Naletilića-Prigradska ulica-Zadvorska ulica-Hudobička ulica I. odvojak-Strmečka cesta-Ulica sv. Ane-Obreška cesta-Ulica Luje Naletilića-Savski most, a da autobusna linija 163 Savski most-Donji Trpuci-Gornji Trpuci u svim polascima prometuje do okretišta u Odranskom Obrežu i dalje svojom redovnom trasu. 
  
       
1. Ovaj se zaključak dostavlja Gradski ured za obnovu, izgradnju, prostorno uređenje, graditeljstvo, komunalne poslove i promet, Sektoru za promet te  Zagrebačkom električnom tramvaju.

Ad 6) Prijedlog Zaključka o potrebi uspostave pješačkog prijelaza kod crkve „Uznesenja Blažene Djevice Marije“ u Golobreškoj ulici
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je (10 ”za”, “1” suzdržan,) donijelo  

ZAKLJUČAK 
o potrebi uspostave pješačkog prijelaza kod crkve „Uznesenja Blažene Djevice Marije“ u Golobreškoj ulici
           
 
1. [bookmark: _Hlk125216571]Vijeće je razmotrilo zahtjeve građana i zaključak Vijeća Mjesnog odbora Brezovica o potrebi žurne uspostave pješačkog prijelaza kod crkve „Uznesenja Blažene Djevice Marije“ u Golobreškoj ulici (k.br. 38).
              

    2. Vijeće u cilju povećavanja veće sigurnosti pješaka u prometu predlaže ponovnu uspostavu pješačkog  prijelaza kod crkve „Uznesenja Blažene Djevice Marije“ u Golobreškoj ulici (k.br. 38) gdje je  privremeno uklonjena uzdignuta ploha i pješački prijelaz (po rješenju KLASA: UPI/I-340-08/22-          002/445 URBROJ: 251-10-41-1/006-22-2). S obzirom na mogući duži period obnove sakralnog            objekta – problem utjecaja uzdignute plohe na statiku objekta oštećenog u potresu te potrebe da se u          tom vremenu omogući sigurniji prijelaz pješaka, Vijeće predlaže ponovnu uspostavu pješačkog          prijelaza bez uzdignute plohe.
    3. Ovaj se zaključak dostavlja Gradskom uredu za obnovu, izgradnju, prostorno uređenje,  graditeljstvo, komunalne poslove i promet, Sektoru za promet.

Ad 7) Prijedlog Zaključka o potrebi osiguravanja prostora za potrebe lokalne zajednice u Odranskom Obrežu
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (11”za”,) donijelo  

ZAKLJUČAK
o potrebi osiguravanja prostora za potrebe lokalne zajednice 
u Odranskom Obrežu
1. Vijeće Gradske četvrti Brezovica raspravljalo je potrebi civilnih organizacija i građana s područja Gradske četvrti Brezovica za osiguravanjem dodatnog društvenog prostora za korištenje na području naselja Odranski Obrež.
2. Vijeće Gradske četvrti Brezovica predlaže osiguravanje prostora za potrebe lokalne zajednice  (mjesne samouprave) na prvom katu objekta dječjeg vrtića u Odranskom Obrežu (Šimiri 2, k.č. 2061/6 k.o. Odranski Obrež) – uvrštenje u Zaključak o prostorima mjesne samouprave, omogućavanje pristupa gornjem katu za građane te ukoliko je potrebno izmjenu građevinske dozvole.
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost te Gradskom uredu za obrazovanje, sport i mlade.  

Ad 8) Pitanja, prijedlozi i obavijesti
- Informacija – prometnica prema DV (USA škola)
- Informacija – katastarska izmjera Horvati i Starjak
- Informacija – zakonska regulativa za izdvajanje
- Informacija – natječaj Hrvatske Lutrije
- Informacija – informacija HGK
Vjećnicima je dostavljeno u materijalima odgovore na upite i traženja:
· očitovanje Gradskog ureda za obnovu u vezi prometnice prema budućem dječjem vrtiću u Brezovici
· obavijest od Gradskog ureda za katastar i geodetske poslove da je usvojen Višegodišnji program katastarskih izmjera građevinskih područja za razdoblje 2021.-2030.
· Odluka o financiranju mjesne samouprave
· odgovor Gradskog ureda za mjesnu samoupravu, civilnu zaštitu i sigurnost na upit člana Vijeća Nenada Žugaja glede odvajanja prostora Gradske četvrti Brezovica od Grada Zagreba
· obavijest od Gradskog ureda za mjesnu samoupravu, civilnu zaštitu i sigurnost u vezi natječaja za dodjelu sredstava jedinicama lokalne samouprave za opremanje parkova za vježbanje na otvorenom
· - odgovor od Hrvatske gospodarske komore u vezi provođenja postupaka usklađivanja voznih redova međužupanijskih autobusnih linija


Ivica Mavračić ima molbu da se na sljedećoj sjednici pripremi dopis prema nadležnim službama za rješavanjem problematike oko načina  podjele štandova  za prodaju jagoda.

Dovršeno u 19:15 sati.

KLASA: 024-08/23-002/64
URBROJ: 251-13-11-8-23-2

Zapisnik vodila
Kamelia Antonia Pelikon


							PREDSJEDNIK
					VIJEĆA GRADSKE ČETVRTI BREZOVICA
					    Tomislav Cavrić, mag.ing.el.techn.inf.

                    











